# Referat af Havneudvalgsmøde 09. 09. 2020

Tilstede: Leif Larsen, Søren Arensberg, Arlette Walsøe, Marianne Boje, Thor Simony

Afbud: Kirsten Petersen

**Dagsorden:**

1. Renovering af Hårbølle Havn
2. Nyt fra Havnerådet
3. Garnskure
4. Hermodsvej 12. Lukning af vej til havnen
5. Evt.

Ad. 1og 2 blev behandlet under et.

Der er stor frustration i Havnerådet om samarbejdet med Vordingborg Kommune. Vi skal tage stilling til, om vi vil fortsætte som Havneudvalg. Heldigvis er der stor enighed om at de forskellige Havneudvalg vil stå sammen og udvikle et samarbejde.

De udmeldinger vi har fået fra Vordingborg Kommune angående renovering, priser og ændringer er ikke optimale, eller tilfredsstillende.

Derfor bliver der arrangeret et ”Folkemøde” for bevarelsen af Hårbølle Havn som lystbådehavn den 10.10.20 kl.10.

Arbejdet er gået i gang med at få aftaler med forskellige oplægsholdere, hvor der allerede på nuværende tidspunkt er positive tilbagemeldinger fra forskellige inviterede personer.

Næste møde afholdes den 24.09.20 kl. 18.30 på Havnen, hvor hele strategien for mødet skal planlægges og hele det øvrige program færdiggøres.

Ad.3 Punktet udsættes til næste møde, hvor Leif og Søren medbringer deres kontrakter med Kommunen.

Ad. 4 Punktet udsættes til næste møde, hvor vi vil skrive en klage om den manglende mulighed for at køre på Hermodsvej. Det er både i forhold til sikkerhed, brandveje og redningskørsel.

Referent: Marianne Boje